# Tatiana Lióznova

Tatiana Mijaílovna Lióznova (rus: Татья́на Миха́йловна Лио́знова; Moscou, 20 de juliol de 1924-ibidem, 29 de setembre de 2011) va ser una directora de cinema soviètica coneguda per la sèrie de televisió Semnadtsat mgnovenii vesni (Disset instants d'una primavera) de 1973. Va ser nomenada Artista del poble de la URSS el 1984 i va rebre el premi estatal Germans Vasíliev de la RSFSR el 1976.

## Biografia

Va néixer en una família jueva. El seu pare, enginyer i economista, va morir lluitant en la Segona Guerra Mundial el 1941. Després de la secundària, va ingressar a l'Institut d'Aviació de Moscou. Hi va estudiar durant un semestre, ingressant el 1943 a la Universitat Panrussa Gueràssimov de Cinematografia, i s'hi va graduar el 1949. Ja en els seus anys d'estudiant col·laborava en la direcció de pel·lícules.
En els anys 1950, va escriure dues obres de teatre basats en contes populars xinesos i coreans. El 1958 va produir la seva primera pel·lícula, La memòria del cor, i el 1961 la segona, Eudòxia, basada en una novel·la de Vera Panova. La seva tercera pel·lícula, Ells conquisten els cels, dedicada als astronautes, va obtenir un premi a França. El 1968 la pel·lícula Tres àlbers al carrer Plyuixtxikha va rebre un premi de l'Organització Catòlica Internacional del Cinema al Festival Internacional de Cinema de Mar del Plata, Argentina.
El 1973 va dirigir la minisèrie de televisió de 12 capítols Disset instants d'una primavera (escrita per Iulian Semiónov), i fou guardonada amb l'Orde de la Revolució d'Octubre. Després, durant sis anys, es va dedicar a l'ensenyament de l'actuació juntament amb Lev Kulidjanov.
Va ser membre del Comitè Antisionista del Públic Soviètic des de 1983 fins al seu tancament el 1994. Mai es va casar, però va tenir una filla adoptiva.
Va morir als 87 anys al setembre de 2011 després d'una llarga malaltia. Va ser enterrada al costat de la tomba de la seva mare al monestir Donskoi de Moscou.

## Filmografia

* Pamiat serdtsa (Память сердца) / La memòria del cor (1958)
* Ievdokiia (Евдокия) / Eudòxia (1961)
* Im pokoriaetsia nebo (Им покоряется небо) / Ells conquisten els cels (1963)
* Rano utrom (Рано утром) / D'hora pel matí (1966)
* Tri topolia na Pliuixtxikhe (Три тополя на Плющихе) / Tres alberes al carrers Plyushcikha (1967)
* Semnadtsat mgnovenii vesni (Семнадцать мгновений весны) / Disset instants d'una primavera (1973); minisèrie de televisió
* Mi, nijepodpisavxiiesia (Мы, нижеподписавшиеся) / Nosaltres, els sotasignants (1981)
* Karnaval (Карнавал) / Carnaval (1981)
* Konets sveta s posleduyushchim simpoziumom (Конец света с последующим симпозиумом) / Fi del món amb un simposi a seguir (1986)

## Referències

* 1 2 (rus) Tatyana Lioznova, director of Seventeen Moments of Spring and The Carnival, has died
* ↑ «Лиознова Татьяна Михайловна». Arxivat de l'original el 29 de maig de 2007. [Consulta: 29 maig 2007].
* ↑ КИНО-ТЕАТР. Биография Татьяны Лиозновой
* 1 2 3 Татьяна Михайловна Лиознова // Кто есть кто в современной культуре : В 2 вып. / Гл. ред. С. М. Семенов, авт. и сост. Н. И. Шадрина, Р. В. Пигарев и др.. — М.: МК-Периодика, 2006—2007. — ISBN 5-93696-007-2, ISBN 5-93696-010-2 (rus)
* ↑ «10º Festival». Mar del Plata International Film Festival. Arxivat de l'original el 6 de gener de 2017. [Consulta: 21 juny 2017].
* ↑ «Скончалась режиссёр «Семнадцати мгновений весны» Татьяна Лиознова». Arxivat de l'original el 2013-05-07. [Consulta: 26 abril 2020].
* ↑ «Умерла режиссёр «Семнадцати мгновений весны» Татьяна Лиознова». Деловая газета «Взгляд», 29 сентября 2011 [Consulta: 29 setembre 2011].
* ↑ «Сегодня на 88 году жизни скончалась кинорежиссёр Татьяна Лиознова». Эхо Москвы, 29-09-2011. Arxivat de l'original el 11 de febrer de 2012. [Consulta: 29 setembre 2011].
* ↑ Татьяна Лиознова похоронена на Донском кладбище в Москве
* ↑ «Прах Татьяны Лиозновой захоронили на Донском кладбище Москвы». NEWSru.com, 07-10-2011. Arxivat de l'original el 11 de febrer de 2012. [Consulta: 7 octubre 2011].

## Enllaços externs

* Tatyana LIOZNOVA: “JEWISH HAPPINESS BEFELL ME” (anglès)
* Tatiana Lióznova (rus)